馬謹

馬謹，字守禮，直隸新樂縣人。明朝政治人物。宣德丁未進士。景泰年間，官至河南巡撫。

 生平 
宣德二年（1427年）丁未科進士，事父母甚孝，遭喪，親自負土埋葬。楊士奇嘗稱為「冰霜鐵石」。正統年間，任監察御史，巡按浙江，修建船隻，抵禦倭寇。平賑災台州、處州、寧州、紹興等地饑荒。經吏部尚書郭琎舉薦，升任吏部郎中。正統十年（1445年），薦為湖廣右布政使。正統末，與參將張善平定湖南苗族叛變，景泰初年，與張善再次出擊。升湖廣左布政使。景泰六年（1455年），以都察院右副都御史，巡撫河南，撫恤流民。天順初年，撤銷巡撫官職，馬謹亦被罷歸《明史》（卷172）：馬謹，字守禮，新樂人。宣德二年進士。事父母孝，遭喪，親負土以葬。正統中，以御史按浙江。時修備倭海船，征材於嚴、衢諸郡。謹恐軍士藉勢肆斬伐，請禁飭之，報可。所至，貪猾屏跡。疏振臺、處、寧、紹四府饑。吏部驗封郎中缺人久，帝令推擇。會謹九載滿，尚書郭琎薦謹廉直，遂用之。十年薦擢湖廣右布政使。正統末，湖南叛苗掠靖州。命謹同御史侯爵撫諭，參將張善率兵繼之。謹等至，招數千人復業，其出掠者擊敗之。尋與善破淇溪諸寨。景泰初，復與善大破臘婆諸洞。已，同參將李震擊破青龍渡、馬楊山諸賊，追奔至雞心嶺，先後斬首千四百有奇。師還，靖州賊復出掠，搗其巢，斬獲如前。武岡、城溪諸賊結廣西蠻，據青肺山，復與震攻破之。獲賊楊光拳等五百六十人，斬首倍之。扶城諸寨，聞風款附。謹出入行間三歲，沖冒鋒鏑，與諸將同，而運籌轉餉功尤多。轉左布政使。錄功，進秩一等。六年五月，遷右副都御史，仍支二品俸。巡撫河南，撫流民三萬一千余戶。天順初，廢巡撫官，謹亦罷歸，久之卒。謹性廉介，楊士奇嘗稱為「冰霜鐵石」。。

 参考文献 

J
Category:新乐人
Category:明朝監察御史
Category:明朝吏部郎中
Category:明朝湖廣布政使
Category:明朝河南巡撫
Category:明朝副都御史